الیکٹرانکس اور اطلاعات تکنالوجی کی وزارت
الیکٹرانکس اور اطلاعاتی ٹیکنالوجی کی وزارتنے سائبر سرکشت بھارت پہل کے تحت ، عمیق جانکاری فراہم کرنے سے متعلق 24 ویں سی آئی ایس او ڈیپ ڈائیو ٹریننگ پروگرام کا انعقاد کیا
بھارت میں سرکاری تنظیموں میں سائبر سکیورٹی کے بارے میں بیداری پیدا کرنے اور ایک با اختیار اور مستحکم سائبر ایکو نظام تیار کرنے کی غرض سے، الیکٹرانکس اور اطلاعاتی ٹیکنالوجی کی وزارت کے تحت نیشنل ای- گورننس ڈویژن ، مختلف وزارتوں اور محکموں ، مرکزی اور ریاستی حکومتوں کی سرکاری اور نیم سرکاری تنظیموں، سرکاری ملکیت کے کاروباری اداروں ، پی ایس یوز ، بینکوں اور دیگر محکموں کے اعلیٰ اطلاعاتی سکیورٹی عہدے داروں  اور صف اول کے آئی عہدیداروں کے لئے عمیق جانکاری فراہم کرنے سے متعلق ایک 6 روزہ ڈیپ ڈائیو تربیتی پروگرام کا انعقاد کر رہی ہے۔
سرکاری اور نجی شعبے ،دونوں شعبوں کے ماہرین اس تربیتی پروگرام میں شرکت کر رہے ہیں۔ اس پروگرام میں آئی ایس ایم ایس معیارات ، موبائل سکیورٹی، بھارت میں سائبر سکیورٹی سے متعلق مصنوعات ، ڈاٹا سکیورٹی، شناخت کے تحفظ ، خفیہ اور رمزی عبارتوں کو ضبط تحریر میں لانے یا حل کرنے کے فن کرپٹو گرافی وغیرہ جیسے موضوعات پر توجہ مرکوز کی جارہی ہے۔
22 نومبر 2021 کو صلاحیت سازی پروگرام کے افتتاحی اجلاس سے خطاب کرتے ہوئے میٹی ، ای – گورننس میں جوائنٹ سکریٹری جناب امتیش کمار سنہا آئی آر اے ایس نے بھارت کے یکسر تبدیل ہوتے سائبر منظر نامے اور بھارت عالمی سائبر سکیورٹی سے متعلق اپنی درجہ بندی میں کس طرح مسلسل اپنے آپ کو بہتر بنا رہا ہے، کے بارے میں اپنے خیالات پیش کئے۔ سائبر سکیورٹی سے متعلق درجہ بندی میں اضافے کے لئے تکنیکی متعلقہ شراکت داروں کو مبارک باد دیتے ہوئے انہوں نے کہا : ’’ بھارت کو سال 2020 کے لئے سائبر سکیورٹی سے متعلق صورت حال میں 182 ملکوں میں سے چوٹی کے 10 ملکوں میں شامل کیا گیا ہے۔ اس طرح بھارت سال 2018 میں 47 ویں مقام سے چھلانگ لگا کر سال 2020 میں 10 ویں مقام پر پہنچ گیا ہے اور بھارت میں سائبر سے متعلق تیاریوں کے لحاظ سے یہ ایک اہم حصولیابی ہے‘‘۔
انہوں نے ایک ایسے سائبر لچکدار ایکو نظام کی موجودگی کی اہمیت اور ضرورت کا بھی اعادہ کیا، جس کی بدولت ملک کو ڈیجیٹل معیشت کی جانب پیش قدمی اور ترقی کرنے میں مدد مل سکے۔
این ای جی ڈی کے صلاحیت سازی محکمے کے ڈائریکٹر جناب ستیہ نارائن مینا اور میٹی کی سائبر سکیورٹی ڈویژن کی ڈائریکٹر محترمہ تولیکا پانڈے نے سائبر سکیورٹی کے بارے میں اہم معلومات محفوظ رکھنے اور واپس اپنے ساتھ لے جانے سے متعلق شرکاء کے خیال پر اپنی مسرت کا اظہار کیا۔
سائبر سورکشت بھارت پہل کے تحت عمیق جانکاری فراہم کرنے سے متعلق ڈیپ ڈائیو تربیتی پروگرام کا مقصد سائبر سکیورٹی کی چنوتیوں کا سامنا کرنے اور سائبر سے متعلق کسی بھی بحران سے نمٹنے کی غرض سے سی آئی ایس اوز اور صف اول کے آئی ٹی عہدیداروں کو تیار کرنا ہے۔ اس طرح کا تربیتی پروگرام ، ان عہدیداروں کو سائبر خطرات سے اپنی تنظیموں کو محفوظ رکھنے اور ای- حکمرانی سے متعلق خدمات کی خوش اسلوبی کے ساتھ فراہمی اور پیداواری یونٹوں کے کام کاج کے لئے با اختیار بنا تا ہے۔ این ای جی ڈی، شہریوں کے مابین ایک محفوظ ڈیجیٹل اسپیس کو فروغ دینے کے بنیادی مقصد کے ساتھ ، لگا تار اس طرح کے ورکشاپ کا انعقاد کر رہا ہے۔
سائبر سورکشت بھارت پہل کا الیکٹرانکس اور اطلاعاتی ٹیکنالوجی وزارت  نے جنوری 2018 میں آغاز کیا تھا۔ یہ اپنی نوعیت کی پہلی سرکاری -نجی ساجھیداری ہے، جس میں سائبر سکیورٹی میں اطلاعاتی ٹیکنالوجی کی صنعت کے ساتھ ساتھ ، اس تربیتی پروگرام میں نالج پارٹنر س کے طور پر، سی ڈی اے سی، سی ای آر ٹی- آئی این، این آئی سی، اور ایس ٹی کیو سی جیسی میٹی کی تنظیموں کی مہارت کو بروئے کار لایا گیا ہے۔
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-13275
(Visitor Counter : 112